भवानीमंडी स्टेशन जगमग होगा सौर ऊर्जा से
भवानीमंडी| पश्चिममध्य रेलवे के जीएम गिरिश पिल्लई 10 मार्च को भवानीमंडी रेलवे स्टेशन दौरा करेंगे। इसको लेकर रेलवे स्टेशन का कायाकल्प होता दिख रहा है। नए निर्माण कार्य के अलावा पूरे भवन पर रंग-रोगन के साथ ही स्टेशन क्षेत्र बायो टॉयलेट भी बनाए जा रहे हैं।
रेलवे स्टेशन क्षेत्र को सौर उर्जा से लाइट देने के लिए बिल्डिंग की छत पर 30 किलोवाट क्षमता के सोलर पैनल लगाए गए हैं। यह एक-दो दिन में ही काम शुरू कर देंगे। इससे पूरा स्टेशन सोलर पैनल से जगमग होगा। भवानीमंडी रेलवे स्टेशन को बी श्रेणी में क्रमोन्नत करने के बाद इसमें 1.28 करोड़ रुपए लागत से विभिन्न निर्माण कार्य मंजूर हुए थे, लेकिन इनमें तेजी और विस्तार जीएम के दौरे की वजह से ही हो रहा है।अभी तक दोनों प्लेटफॉर्म पर टीनशेड का विस्तार होकर, प्रथम श्रेणी महिला-पुरुष प्रतीक्षालय बनाए गए हैं। मुख्य भवन में स्थित द्वितीय श्रेणी प्रतीक्षालय का विस्तार करने के अलावा आरपीएफ का नया कार्यालय भवन भी बनाया गया है। प्लेटफॉर्म पर ही चार आरओ वाटर बूथ बनाए जाएंगे। पीडब्लयूआई राजेंद्र कुमार ने बताया कि दो बायो टॉयलेट बनाए जाएंगे। इसके अलावा रेलवे कॉॅलोनी में पहले ही दो बायो टॉयलेट बनाए जा चुके है। पूरी ही कॉॅलोनी के टॉयलेट को बायो में बदलेंगे। उन्होंने बताया कि इसके अलावा रेलवे कॉॅलोनी में सभी टॉयलेट बायो कर दिए जाएंगे।
स्टेशन पर प्रथम श्रेणी प्रतीक्षालय।
awa_Deva hin_Deva hin_Deva hin_Deva